Honeymoon (ლანა დელ რეის ალბომი)
Honeymoon — ამერიკელ მომღერალ ლანა დელ რეის რიგით მეოთხე სტუდიური ალბომი. იგი გამოვიდა 2015 წლის 18 სექტემბერს, ლეიბლზე UMG Recordings-ზე. ალბომის პროდიუსერები არიან დელ რეი, რიკ ნაუელზი და კიერონ მენზიესი. გამოცემისთანავე ალბომი კრიტიკოსებმა დადებითად შეაფასეს. მას წილად კომერციული წარმატებაც ხვდა - გამოსვლისთანავე, აშშ-ის Billboard 200-ში #2 პოზიცია. ავსტრალიაში, საბერძნეთში და ირლანდიაში ჩანაწერი ჩარტების #1 პოზიციამდე ავიდა. ალბომის წამყვანი სინგლის სახით გამოვიდა "High by the Beach". აგრეთვე გამოიცა პრომო სინგლები "Terrence Loves You", "Honeymoon" და "Music to Watch Boys To". როგორც ალბომი, ასევე სინგლი "High by the Beach" შეიტანეს გრემის 58-ე დაჯილდოების ნომინანტებში. დელ რეიმ MTV ევროპის 2015 წლის მუსიკალური დაჯილდოების ფარგლებში მიიღო საუკეთესო ალტერნატიული შემსრულებლის ჯილდო - კარიერის განმავლობაში მეორედ.